Cisplatina, PtCl2(NH3)2, je koordinačná zlúčenina, ktorá sa skladá z centrálneho patinatého katiónu a celkom štyroch ligandov - dvoch chloridových aniónov a dvoch molekúl amoniaku. Je to jeden z najúspešnejších spôsobov liečby rakoviny.
**Koordinačná zlúčenina** alebo **komplexná zlúčenina** je zlúčenina zložená z jedného alebo viacerých **komplexov** (iné názvy: **koordinačné entity**, **koordinačné komplexy**[chýba zdroj]). Komplex je jednotka pozostávajúca z atómu alebo iónu, zvyčajne kovového, označovaného ako centrálny atóm, na ktorý sú určitým spôsobom naviazané atómy, ióny alebo molekuly, označované ako ligandy. Mnohé zlúčeniny obsahujúce kovy, hlavne tie s prechodnými kovmi, sú komplexy.

Centrálny atóm je obyčajne katión, ale môže byť i neutrálny, zatiaľ čo ligandy môžu byť neutrálne alebo anióny. Podľa celkového náboja centrálneho atómu a ligandov môže komplex byť nabitý kladne, záporne alebo môže byť neutrálny.

Ligandy
-------

*Bližšie informácie v hlavnom článku: Ligand (koordinačná chémia)*
Špeciálnymi prípadmi koordinačných zlúčenín sú cheláty, ktoré obsahujú ligandy, ktoré majú viac ako jedno väzbové miesto. Tieto ligandy potom vytvárajú kruh s centrálnym atómom. Počet väzieb, ktoré centrálny atóm tvorí so svojimi ligandmi, sa označuje ako koordinačné číslo.

Konštanta stability
-------------------

*Bližšie informácie v hlavnom článku: Konštanta stability*
Koordinačné komplexy možno charakterizovať takzvanou konštantou stability, nazývanou i konštanta nestálosti. Táto konštanta opisuje rovnováhu tvorby komplexu a je obdobou rovnovážnej konštanty pre reakciu

{\displaystyle M+nL\rightleftharpoons ML\_{n}}
kde *M* je centrálny atóm, *L* je ligand a *n* je počet ligandov. Konštantu stability potom možno spočítať ako

{\displaystyle K\_{k}={\frac {[ML\_{n}]}{[M][L]^{n}}}}
kde *[MLn]* je koncentrácia komplexu, *[M]* je koncentrácia centrálneho atómu, *[L]* je koncentrácia ligandu a *n* je počet ligandov. Celková konštanta stability je rovná súčinu čiastkových konštánt stability, ktoré popisujú tvorbu komplexov ML, ML2 a tak ďalej.

Čím vyššiu hodnotu má konštanta stability, tým stabilnejší je komplex.

Referencie
----------

1. 1 2 3 4 5 6 7  koordinačné zlúčeniny. In: BÍNA, Jaroslav. *Malá encyklopédia chémie*. Bratislava : Obzor, 1981. S. 386.
2. ↑  ČERNÁK, Juraj. *Úvod do koordinačnej chémie*. Prvé. vyd. Košice : Univerzita Pavla Jozefa Šafárika v Košiciach, Vydavateľstvo ŠafárikPress, 2021. ISBN 978-80-574-0019-6. S. 8.
3. ↑  LAWRANCE, Geoffrey A.. *Introduction to Coordination Chemistry*. [s.l.] : Wiley, 2010. ISBN 9780470687123. DOI:10.1002/9780470687123
4. ↑  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006–) "complex". DOI:10.1351/goldbook.C01203
5. ↑  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006–) "coordination entity". DOI:10.1351/goldbook.C01330
6. 1 2 3 4  konštanta stability (komplexu). In:  *Encyclopaedia Beliana*. 1. vyd. Bratislava : Encyklopedický ústav SAV; Veda, © 1999.

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Coordination complex na anglickej Wikipédii.*